**7. D**

**DEVETI TEDEN (18. 5.−22. 5.)**

*Dragi učenci,*

*ocenjevanje je za vami. Precej dobrih spisov je priletelo na moj mail – veseli me, da ste upoštevali moje povratne informacije. Konec tedna pa boste bili seznanjeni z ocenami.*

*In kaj boste počeli ta teden … nič težkega. Spoznali boste nerodnega profesorja, ki vas bo s svojo pozabljivostjo popeljal v narobe svet.*

*Za konec pa boste popravili napake v svojem spisa.*

**Sreda in četrtek (2 uri)**

Spoznali boste Profesorja Modrinjaka. Kakšnega si predstavljate – načitanega, pametnega, zmedenega, z očali ali brez, skuštranega, v obleki …?

Preberite odlomka in rešite vse naloge v DZ na strani od 164 do 168.

Na koncu pravi knjižničar o profesorju Modrinjaku: *Verjetno bere vse knjige hkrati, iz vsake kako drugo poglavje.*

In sedaj vaša naloga …

**POVEŽITE SPODNJE NASLOVE KNJIG IN KNJIŽNIH JUNAKOV V NOVO ZGODBO**

Ustvarite zanimivo novo zgodbo iz naslednjih knjižnih naslovov:

KEKEC

MARTIN KRPAN

KOŠARKAR NAJ BO

ZVEZDICA ZASPANKA

PIKA NOGAVIČKA

Pri pisanju imate proste roke. Le nekaj usmeritev …:

* knjižni junaki ostanejo taki, kot v knjigi;
* njihove zgodbe se prepletejo (se srečajo …);
* upoštevajte jezikovno razliko med Piko Nogavičko in ostalimi;
* katero izmed knjig lahko zamenjate z drugo, ki jo bolje poznate;
* Piko Nogavičko lahko tudi izpustite.

|  |
| --- |
| Na e-pošto [jana.stancic@guest.arnes.si](mailto:jana.stancic@guest.arnes.si) mi pošljite novo zmešano zgodbo. |

**Petek**

Na mail boste dobili ocenjene spise. Vaša petkova naloga pa bo narediti popravo. V zvezek pravilno prepišite vse povedi, v katerih ste naredili napako.

|  |
| --- |
| Na e-pošto [jana.stancic@guest.arnes.si](mailto:jana.stancic@guest.arnes.si) mi pošljite popravo spisa. |

Prijeten teden vam želim.

Jana Stančič